Toril Bakken Kåven

Toril Bakken Kåven (født 10. april 1968) er sametingsrepresentant for Nordkalottfolket (tidligere Finnmarkslista) i Valgkrets 3 Nordre, for sametingsperiodene 2013-2017 og 2017 - 2021. Hun sitter også som medlem i plan- og finanskomiteen. 

Hun satt også på Sametinget i perioden 2005-09, og var da medlem av plan- og finanskomiteen, og i perioden 2009-13, da hun også var leder i nærings- og kulturkomiteen og nestleder i møtelederskapet.

Ved siden av politikken er hun eier, direktør og rådgiver i BK Rådgivning, og hun har vært med og etablere Nordlysmat, som driver med arktiske matprodukter. Mye av sin yrkesmessige bakgrunn er fra reiselivsnæringen, der hun bl.a. har vært reiselivsleder for Svalbard næringsutvikling, og foreleser i Internasjonale reiselivsfag og bærekraftig turisme ved Høgskolen i Finnmark. 

Selv har hun en mastergrad i reiseliv fa University of Surrey i England og Universitetet i Gent i Belgia, i tillegg til en cand.mag. fra Høgskolen i Finnmark og italiensk grunnfag fra Universitetet i Bergen. 

Hun er gift og har ett barn. 

 Referanser 

 Eksterne lenker 
 Sametinget - Toril Bakken Kåven  
 Biografi på Sametinget (gammel lenke)



Kategori:Norske sametingspolitikere
Kategori:Finnmarksliste-politikere
Kategori:Samiske politikere